 Άρθρον 6 Καταργείται δια της εισαγωγής του Αστικού Κώδικος το άρθρον 4 του νόμου 147 της 5 Ιανουαρίου 1914 ως προς τους έλληνας ισραηλίτας ως και η επί των ελλήνων ισραηλιτών δικαιοδοσία των θρησκευτικών αυτών αρχών ή δικαστηρίων επί των υποθέσεων, περί ων προβλέπουσι τα άρθρα 12 και 13 του Ν. 2456 της 27 Ιουλίου/2 Αυγούστου 1920 "περί ισραηλιτικών κοινοτήτων", ως ταύτα ετροποποιήθησαν δια μεταγενεστέρων νόμων, των ελλήνων ισραηλιτών διεπομένων εφεξής υπό του κοινού δικαίου. Αλλ' αι κατά την δημοσίευσιν του παρόντος νόμου εκκρεμείς δίκαι ενώπιον των ισραηλιτικών θρησκευτικών αρχών ή δικαστηρίων επί υποθέσεων των καταργουμένων διατάξεων συνεχίζονται ενώπιον αυτών συμφώνως προς τας καταργουμένας διατάξεις ταύτας. 